November 29, 2021, 3 months ago 0 L-eks Prim Ministru Alfred Sant esprima l-appoġġ tiegħu għar-rapport kontra Kawżi Strateġiċi Kontra l-Parteċipazzjoni Pubblika (SLAPPs). Huwa faħħar l-inizjattiva kontra s-SLAPP u ddeskriviha bħala "pass tajjeb 'il quddiem fil-protezzjoni tal-ġurnalisti minn azzjoni legali abbużiva bejn il-fruntieri maħsuba biex tbeżżahom milli jwettqu l-ħidma investigattiva tagħhom." Madanakollu, sostna li r-rapport ma jipprovdix evalwazzjoni ċara u aġġornata tal-kuntest ġurnalistiku li tieħu inkonsiderazzjoni r-rabtiet bejn id-djar tal-midja u ċ-ċentri tal-elit u l-poter. Sant ammetta li minkejja li bħalissa hemm ġurnalisti kompetenti daqs Woodward u Bernstein, żewġ ġurnalisti investigattivi anzjani Amerikani famużi marbuta mal-iskandlu Watergate fl-Istati Uniti, il-Ġurnaliżmu – jew dak li hu mlibbes ta' ġurnaliżmu xorta jista' jservi biex jipproġetta diżinformazzjoni u jimmanipula l-opinjoni. L-iskandlu Sebastian Kurz fl-Awstrija, sostna Sant, wera kif dan jista' jiġri. Il-plenarja kienet qed tiddiskuti u tivvota dwar rapport kontra Kawżi Strateġiċi Kontra l-Parteċipazzjoni Pubblika (SLAPPs) fejn l-MEPs talbu għal regoli ġodda tal-UE u pproponew sensiela ta' miżuri biex inaqqsu l-azzjonijiet legali li huma maħsuba biex ibeżżgħu u jsikktu lill-ġurnalisti, l-NGOs u s-soċjetà ċivili f'Stati Membri Ewropej. Ir-rapport ġie adottat b'444 vot favur, 48 kontra u 75 astensjoni. Sant sostna li sal-lum ma teżisti l-ebda direzzjoni għall-ġurnalisti, lobbists, pubblikaturi u dawk li jikkampanjaw dwar kwistjonijiet differenti dwar x'azzjoni titqies bħala leġittima u dik li mhix. "Forsi bħala riżultat, aħna wkoll neqsin minn gwida dwar liema rimedju għandu jkun permess għal nies, gruppi jew interessi li ġenwinament iħossu li qed jiġu mmirati ħażin jew b'mod malizzjuż minn informazzjoni ħażina. F'dinja fejn il-manipulazzjoni massiva tal-kwistjonijiet m'għadiex taħt il-pussess esklussiv tas-sigurtà tal-istat, it-tali mistoqsija ma tistax tiġi injorata", żied jgħid. Ma teżisti l-ebda direzzjoni għal dak li hu leġittimu li jagħmlu l-ġurnalisti u dak li mhux – Alfred Sant L-eks Prim Ministru Alfred Sant esprima l-appoġġ tiegħu għar-rapport kontra Kawżi Strateġiċi Kontra l-Parteċipazzjoni Pubblika (SLAPPs). Huwa faħħar l-inizjattiva kontra … Read More Drittijiet legali m'għandhomx u ma jistgħux jiġu revokati b'mod arbitrarju – Alfred Sant Alfred Sant ivvota favur riżoluzzjoni tal-Parlament Ewropew li tappella lill-gvern Pollakk biex jiżgura li ma jmutux aktar nisa fil-Polonja minħabba … Read More Għandu jinżamm il-prinċipju ta' kompetizzjoni ġusta fit-taxxa bejn l-istati – Alfred Sant Waqt dibattitu fil-plenarja tal-Parlament Ewropew dwar id-Direttiva tar-Rappurtar Pajjiż b'Pajjiż (CbCR) il-Kap tad-Delegazzjoni Maltija tal-Partit Laburista tal-S&D Alfred Sant saħaq … Read More Sant jesprimi riżervi dwar l-armonizzazzjoni tar-regoli tal-finanzjament tal-partiti u l-fondazzjonijiet Ewropej L-eks Prim Ministru Alfred Sant ivvota favur rapport lill-plenarja tal-Parlament Ewropew dwar l-istatut u l-finanzjament tal-partiti politiċi Ewropej u l-fondazzjonijiet … Read More